text: қазақстан республикасы индустрия және сауда министрлігінің шағын бизнесті қолдау жөніндегі комитеті (2002-2004) қр президентінің 2002 ж. 28 тамыздағы жарлығымен қр үкіметінің 2002 ж. 12 қыркүйектегі қаулысымен құрылды. қр үкіметінің 2002 ж. 18 қарашадағы қаулысымен комитет туралы ереже мен оның құрылымы бекітілді. ережеге сәйкес комитет қр индустрия және сауда құзіреті шегінде және қр заңнамасына сәйкес шағын бизнес (кәсіпкерлік) саласында арнайы атқару және функцияларын, сондай-ақ шағын бизнесті (кәсіпкерлікті) мемлекеттік қолдау саласында салааралық үйлестіруді жүзеге асыратын қр индустрия және сауда министрлігінің ведомствосы болып табылды. агенттіктің негізгі міндеттері мыналар болды: шағын бизнесті (кәсіпкерлікті) мемлекеттік қолдау; шағын бизнесті (кәсіпкерлікті) қолдауға бағытталған орталық және жергілікті атқарушы органдардың іс-қимылын үйлестіру; шағын бизнес (кәсіпкерлік) субъектілерінің құқығын қорғауға бағытталған зандардың сақталуына бақылауды жүзеге асыру; шағын кәсіпкерлікті қолдаудың әдістерімен сызбаларын әзірлеуге қатысу және енгізу. комитеттің құрылымы мынадай болды: басшылық; шағын бизнесті (кәсіпкерлікті) үйлестіру және қорғау басқармасы; шағын бизнесті (кәсіпкерлікті) дамытудың стратегиясы басқармасы. қр президентінің 2004 ж. 29 қыркүйектегі жарлығына сәйкес комитет қр үкіметінің 2004 ж. 26 қарашадағы қаулысымен таратылды, оның штат саны мен мемлекеттік мүлкі қр индустрия және сауда министрлігінің орталық аппаратына берілді.